# 3.4. Técnicas húmidas

## Glosario

## Aglutinantes

Definición:

  Compoñente da pintura que permite que os pigmentos se adhiran a superficie.

Exemplo:

  O aglutinante da acuarela é a goma arábiga, unha sustancia natural que actúa como medio de suspensión.

## Capas

Definición:

  Son as diferentes aplicacións de pintura sobre unha superficie. Na acuarela as capas son transparentes e constrúense gradualmente; no acrílico, as capas poden ser opacas ou transparentes.

Exemplo:

  Nunha obra de arte, cada capa de pintura engade profundidade e textura.

## Degradado

Definición:

  É un cambio suave dunha cor a outra, ou dunha cor máis clara a outra máis escura. Nun degradado, as cores mistúranse gradualmente, sen que haxa unha liña clara entre eles.

Exemplo:

  O artista logrou un fermoso degradado de cores no ceo, pasando suavemente do azul o laranxa.

## Diluentes

Definición:

  Empréganse para facer a pintura máis ou menos pastosa ou transparente. Emprégase a auga nas témperas, acuarela ou acrílicos e o aceite de liñaza no caso de óleo. É fundamental para lograr efectos de luz e profundidade.

Exemplo:

  O pintor empregou diluente para facilitar a súa aplicación no lenzo.

## Disolvente

Definición:

  Líquido usado para diluír a pintura e axustar a súa consistencia. Na acuarela o disolvente principal é a auga, que fai as cores máis transparentes, pero no acrílico poden ser outras solucións como xeles e retardadores.

Exemplo:

  Para limpar os pinceis empregamos o disolvente.

## Pigmentos

Definición:

  Sustancia que da cor a pintura. Nas técnicas húmidas, os pigmentos dispérsanse nun líquido para ser aplicados sobre unha superficie. Poden ser de orixe natural, orgánicos ou inorgánicos ou de orixe artificial.

Exemplo:

  Os pigmentos naturais déronlle a pintura unha cor máis vibrante.

## Secado

Definición:

  Proceso mediante o cal a pintura pasa dun estado líquido a sólido. Na acuarela, depende da cantidade de auga aplicada e no acrílico, da cantidade de auga e dos medios aplicados.

Exemplo:

  O secado rápido permite aplicar varias capas para conseguir un efecto dinámico.

## Sombreado

Definición:

  Forma de dar luz e sombra os obxectos nun debuxo para que parezan máis reais e con volume.

Exemplo:

  O pintor emprega o sombreado para engadir profundidade no retrato.

## Textura

Definición:

  Refírese á superficie que se forma o aplicar a pintura; pode ser suave, rugosa, fluída, espesa, entre outras. Na acuarela, a textura e máis fluída e transparente; no acrílico, a textura pode variar dende suave ata grosa e rugosa.

Exemplo:

  Coa pintura acrílica conseguimos textura ó aplicar capas grosas.

## Transparencia

Definición:

  Calidade que permite a unha capa de pintura deixar pasar a luz e revele parcialmente as capas inferiores.

Exemplo:

  A transparencia na acuarela permítenos que as capas de cor se misturen suavemente.

## Volume

Definición:

  Sensación de tridimensionalidade ou profundidade que ten un obxecto ou imaxe. Cando vemos un obxecto, podemos dicir si ten volume porque parece ter altura, anchura e profundidade.

Exemplo:

  O artista empregou sombras sutís para dar volume as figuras.

# Qué son as técnicas húmidas?

As técnicas húmidas son aquelas nas que se emprega auga ou algún outro líquido para aplicarse. Trabállase sobre diferentes soportes, como o papel, lenzo, taboleiro de madeira, muros etc, utilizando materiais solubles como acrílico, acuarela, óleo, témpera. Estas técnicas son moi usadas na pintura pero tamén en gravado e serigrafía. Hoxe ides centrarvos en dúas das técnicas húmidas máis utilizadas: a pintura acrílica e a acuarela.

## Lectura facilitada

- As técnicas húmidas son aquelas nas que se emprega auga ou algún outro líquido para aplicarse.

- Trabállase sobre diferentes soportes, como o papel, lenzo, taboleiro de madeira, muros etc.

- Utilízanse materiais solubles como acrílico, acuarela, óleo, témpera.

- Estas técnicas son moi usadas na pintura pero tamén en gravado e serigrafía.

- Hoxe ides centrarvos en dúas das técnicas húmidas máis utilizadas: a pintura acrílica e a acuarela.

## Audio

audio/wav

# Acrílico

A pintura acrílica ten base de auga e emprega pigmentos mesturados con un aglutinante chamado acrílico, (resina concentrada). É de secado rápido e pódese empregar de diversas formas, en función da cantidade de auga que se engada ou si se engaden outros materiais.

O acrílico, aínda que se usa con auga para disolverse e para aplicarse, unha vez que seca, vólvese resistente a auga e forma unha capa sólida.

Para comezar a traballar co acrílico hai varias cousas a ter en conta. ¿Queres saber de que estou a falar? Fai clic en cada un deles e descúbreo.

## Lectura facilitada

O acrílico componse de auga, pigmentos e aglutinante.

É de secado rápido.

Pódese engadir máis ou menos auga.

O acrílico, cando seca convértese en resistente a auga.

Fai clic é descubre máis sobre esta técnica.

## Audio

audio/wav

## Materiais

Para comezar a pintar con acrílico necesitas diferentes materiais:

## Auga

Emprégase para diluír a pintura e facela máis fluída.

## Paleta

Pódese empregar unha paleta de plástico ou unha superficie lisa para mesturar as cores.

## Lenzo

O acrílico pódese traballar sobre lenzo ou papel. Existen papeis con características especiais para a pintura acrílica, atendendo o peso e rugosidade.

## Pinceis

Hai pinceis de diferentes tamaños e formas e teñen os pelos sintéticos xa que poden danar os pinceis naturais.

## Acrílico

Son bastante intensas e cobren ben as superficies, veñen en tubos ou botes de diferentes cores.

## Trapos

Para limpar os pinceis e sacar o exceso de pintura, pódense empregar trapos ou papel.

## Técnicas básicas

O acrílico é unha pintura moi flexible que se pode empregar de formas diferentes.

## Pintura máis espesa

Sen usar auga ou moi pouca cantidade, a pintura será máis espesa. Isto permítenos crear capas grosas e con textura. Podes facer liñas máis definidas.

## Pintura máis fluída

Si dilúes a pintura con auga, vólvese máis fluída e parecida a acuarela, isto permite crear efectos de transparencia e gradacións de cor.

## Propiedades

O acrílico ten unhas características únicas que o fan especial.

## Cores brillantes

Son intensos e vibrantes. Si se pinta unha capa fina, a pintura pode ser translúcida, pero si aplicas máis capas, volvese completamente opaca.

## Durabilidade

Unha vez seco, o acrílico vólvese resistente a auga e moi duradeiro, polo que esta técnica é apta para exterior, como por exemplo, en murais.

## Secado rápido

É unha das súas principais características. Isto significa que se queres traballar con varias capas pódelo facer despois de uns minutos.

# Acuarela

A acuarela é unha técnica de pintura na que se empregan pinturas formadas por pigmentos disoltos en auga. A súa característica principal e que é moi líquida e transparente.

A acuarela non é tan espesa como outras técnicas, como o acrílico ou óleo. A auga axúdanos a que as cores se mesturen entre si e se esfumen de forma suave.

Para comezar a traballar coa acuarela hai varias cousas a ter en conta. Queres saber de que estou a falar? Fai clic en cada un deles e descúbreo.

## Lectura facilitada

Está formada por pigmento e auga.

A súa característica principal e que é moi líquida e transparente.

A acuarela non é tan espesa como outras técnicas.

A auga axúdanos a que as cores se mesturen.

Fai clic para saber máis.

## Audio

audio/wav

## Materiais

Para comezar a pintar con acuarela necesitas diferentes materiais:

## Acuarelas

Poden ser en pastilla ou líquidas (en tubo), a principal diferencia é que as de pastilla témolas que humedecer antes de usalas.

## Auga

É fundamental porque a pintura se dilúe nela, e é o que fai que a acuarela sexa tan fluída.

## Paleta

Necesitaremos unha paleta para poder mesturar cores, e engadir máis ou menos auga.

## Papel

Un papel de peso groso que absorba ben a auga e evite que se deforme.

## Pinceis

Hai pinceis de diferentes tamaños e formas, para comezar, un pincel mediano e un pequeno de punta redonda son suficiente.

## Técnicas básicas

## Mollado sobre mollado

Esta técnica consiste en mollar primeiro o papel e despois pasar o pincel coa cor, isto crea una efecto suave e difuso, e os tons mestúranse entre si de maneira fluída.

## Mollado sobre seco

Esta técnica da como resultado cores máis definidas. Se precisas facer detalles de sombras ou contornos, podes aplicar acuarela directamente sobre o papel seco. As cores quedan máis concentradas e non se dispersan tanto.

## Propiedades

## Gradacións de cor

Empregar máis ou menos auga co pigmento crea gradacións de cor, o que nos permite lograr luces e sombras. Canta máis auga, máis suave e clara é a pintura e canto menos auga, máis intensa será a cor.

## Transparencia

A acuarela destaca pola súa transparencia, isto quere dicir que podes facer capas de cor moi sutís. Si queres unha zona moi clara, abonda con non poñer tanta cor e usar máis auga.

# Outras técnicas

Ademais da acuarela e o acrílico, existen outras técnicas húmidas, que como xa vimos son aquelas que empregan auga ou outro líquido para diluír os pigmentos.

## Frescos

Nesta técnica, os pigmentos aplícanse sobre unha capa de xeso húmido. A medida que o xeso seca, a cor intégrase coa parede. Foi moi empregado para as pinturas de murais.

## Óleo

Caracterízase por empregar pigmentos mesturados con aceites, polo xeral, de liñaza, o que permite traballar coa pintura durante máis tempo xa que tarda en secar.

## Témpera

É unha pintura con base de auga, similar a acuarela pero con máis opacidade, emprega aglutinante dalgún tipo de graxa animal, glicerina, xema de ovo... A súa consistencia espesa permite cubrir áreas de forma sólida.

## Tinta china

Técnica que se emprega comunmente con pinceis ou plumas directamente do recipiente, pero tamén se pode diluír en auga para crear variacións na intensidade da cor, conseguindo sombreados e texturas.

## Aerosol

Aplicación de pintura líquida mediante un aerosol. A pintura dispérsase en pequenas gotas o que permite cubrir superficies grandes rapidamente e crear diferentes efectos como gradientes da cor, sombreados ou texturas. A pintura que se emprega pode ser acrílica, epóxica, de esmalte ou con outros disolventes.

Licenciado baixo a Licenza Creative Commons Atribución Non-comercial Compartir igual 3.0

Creado con eXeLearning (Ventana nueva)