# 2.1. Grupos e chuvia de ideas

# Formación de grupos

Toca facer grupos para traballar e debater de xeito colaborativo.

Na mesa atoparedes cartas de diferentes cores, máis están volteadas, así que non saberedes a cor ata que escollades unha. Cada quen de vos deberá coller unha carta ao azar. Cando estean todas repartidas, as persoas que teñades a mesma cor formaredes un grupo.

## Audio

audio/wav

# Benvidos á misión dos conceptos artísticos!

Hoxe ídesvos converter en “exploradores da arte”. Ides descubrir que sabedes sobre as técnicas artísticas e como representar o volume nos vosos debuxos.

Necesitaredes pos-its de cores, rotuladores, encerado para colocar os post-it e cartolinas para agrupar conceptos.

Imaxinade que sodes un equipo de exploradores artísticos e a vosa misión é descubrir todos os segredos das técnicas do debuxo e a pintura. Na arte empréganse diferentes ferramentas, como lapis, carboncillos ou acuarelas, e conceptos, como sombras ou perspectivas. Pero, que sabedes realmente?

Tedes post-its e rotulador, nos que debedes escribir unha palabra ou concepto que se relacione coas técnicas do debuxo e a representación do volume. Cada palabra ou concepto debe ir nun post-it diferente.

Agora, como bos exploradores e exploradoras, ides agrupar estes conceptos por categorías. Pegaredes os post-it nun espazo grande e agruparédelos en: técnicas secas, técnicas húmidas e representación do volume ou espazo.

Cada un poderá decidir en que grupo colocar os post-it, e nesta parte da misión podedes axudarvos de forma mutua, compartindo ideas.

Unha vez teñades o voso mapa de conceptos será unha gran base para comezar a traballar coas diferentes técnicas e representación do volume nas vosas futuras obras. Destes un gran paso como exploradores artísticos!

## Lectura facilitada

Ides descubrir que sabedes sobre as técnicas artísticas e como representar o volume nos vosos debuxos.

Necesitaredes post-its de cores, rotuladores, encerado e cartolinas para agrupar conceptos.

Ides descubrir os segredos das técnicas do debuxo e a pintura.

Os artistas empregan diferentes ferramentas, como lapis, carboncillos ou acuarelas, e conceptos, como sombras ou perspectivas.

En cada post-it escribiredes unha palabra relacionada coas técnicas de debuxo e o volume.

Agruparedes estes conceptos por categorías:

- Técnicas secas
- Húmidas
- Volume

Cada un poderá decidir en que grupo colocar os post-it, e podedes axudarvos entre todos/as.

Rematado o mapa de conceptos, podemos comezar a traballar.

## Audio

audio/wav

Licenciado baixo a Licenza Creative Commons Atribución Non-comercial Compartir igual 3.0

Creado con eXeLearning (Ventana nueva)