# 4.2. ruArte

# A vosa intervención

Chegou o día! Tedes as vosas pezas deseñadas, o material para traballar e a repartición das tarefas feitas.

Tedes aprendido unha chea de cousas sobre a arte urbana e as técnicas a empregar. Segundo o formato da vosa intervención, tedes os bosquexos dos murais, os esténcil, o s adhesivos ou os carteis listos para facer arte na rúa!

## Lectura facilitada

Chegou o día!

Tedes as vosas pezas deseñadas, o material para traballar e a repartición das tarefas feitas.

Tedes aprendido unha chea de cousas sobre a arte urbana e as técnicas a empregar.

Segundo sexa a vosa intervención, tedes os bosquexos dos murais, os esténcil, os adhesivos ou os carteis listos para facer arte na rúa!

Uns consellos de última hora, porque traballar na rúa non é o mesmo que traballar na aula:

1. Prestade atención e respectade as instrucións do profesorado que vos acompaña.

2. Lembrade as tarefas que tedes asignadas e axudade a todas as persoas do teu grupo coas súas.

3. Traballade con calma e, por riba de todo, desfrutade: hoxe sodes artistas rueiras!

4. Mentres traballades, respondede amablemente e respectade ás persoas alleas ao grupo, que poidan preguntarvos polo traballo que estades a facer.

5. Ao rematar, recollede os materiais e limpade ao redor.

6. Antes de marchar, observade o resultado todo o grupo e fotografádeo.

Se seguistes todos os pasos, xa podedes completar o reto. Lembrade que o traballo en equipo axudará a que todo vaia segundo o previsto.

## Lectura facilitada

Uns consellos de última hora, porque traballar na rúa non é o mesmo que traballar na aula:

1. Prestade atención e respectade as instrucións que vos dea o profesorado

2. Lembrade as tarefas que tedes asignadas e axudade a todas as persoas do teu grupo coas súas.

3. Traballade con calma e desfrutade: hoxe sodes artistas rueiras!

4. Mentres traballades, respondede amablemente ás persoas alleas ao grupo, que poidan preguntarvos polo traballo que estades a facer.

5. Ao rematar, recollede os materiais e limpade ao redor.

6. Antes de marchar, observade e fotografade o resultado co grupo.

Se seguistes todos os pasos, xa podedes completar o reto.

Lembrade que o traballo en equipo axudará a que todo vaia segundo o previsto.

## Audio

audio/wav

# Analizade a vosa intervención

Toda acción artística debe cumprir uns requisitos que vós tiñades que ter en conta. É o momento de facer unha pequena análise de todos eles. Xa vistes que na realización dos proxectos que tedes feito polo de agora, ou de calquera outro traballo, é moi importante a organización.

Agora que seguistes uns pasos previos para organizar e levar a cabo a vosa peza, o ideal é facer unha revisión ou comprobación de se os aspectos máis importantes foron tidos en conta. Iso permitiravos rectificar e reaxustar nun futuro.

A continuación, poderedes empregar unha lista de cotexo para facer esa comprobación.

## Lectura facilitada

Toda acción artística debe cumprir uns requisitos que vós tiñades que ter en conta.

É o momento de facer unha pequena análise de todos eles.

Na realización de calquera outro traballo é moi importante a organización.

Agora que seguistes uns pasos previos para organizar e levar a cabo a vosa peza,

o ideal é facer unha revisión dos aspectos máis importantes.

Iso permitiravos rectificar e reaxustar nun futuro.

## Audio

audio/wav

## Lista de cotexo

Analizando a vosa intervención
Ítem | Si | Non
--- | --- | ---
Os espazos escollidos para a vosa intervención, precisaban realmente dunha mellora? |  |
Tiñades acceso fácil ao espazo a intervir? |  |
O voso deseño, podía facerse cos materiais ao voso dispor? |  |
Fostes quen de levar a cabo o proxecto de xeito organizado? |  |
É o voso proxecto respectuoso co medio ambiente e co patrimonio da vila? |  |
Mellorou o espazo coa vosa intervención? |  |

Licenciado baixo a Licenza Creative Commons Atribución Non-comercial Compartir igual 3.0

Creado con eXeLearning (Ventana nueva)