# 3.5. A vosa vila

## Glosario

## Bosquexo

Definición:

  Debuxo rápido e simple que se realiza para plasmar unha idea antes de realizala de forma definitiva.

Exemplo:

  O artista fixo un bosquexo para organizar os elementos da obra

## Deseños

Definición:

  Proceso de planificar e crear un proxecto visual con detalles máis definidos. A diferencia do bosquexo, o deseño xa conta con proporcións, materiais, cores...

Exemplo:

  Teño moitas ideas para o novo deseño do logotipo no noso centro.

## Intervencións urbanas

Definición:

  Acción ou proxecto realizado nun espazo público da vila para mellorar ou transformar o seu aspecto. Poden ser intervencións grandes ou pequenas.

Exemplo:

No meu pobo fíxose unha intervención urbana: un mural con mosaico.

# Intervencións

Agora que xa sabedes máis sobre a arte urbana, é o momento de investigar a vosa vila e reflexionar: Que espazos se poden mellorar? Que podedes facer?

En Galicia é habitual que determinados espazos se vexan descoidados ou afectados polo chamado "feísmo". O feísmo estase a considerar un fenómeno tipicamente galego, e a cuestionarse como parte da nosa identidade e dunha cultura do refugallo no noso rural.

Como xa vistes, existen diferentes tipos de intervencións: murais, graffiti etc, e diferentes técnicas para poder traballar este tipo de intervencións artísticas.

Faredes un percorrido pola vosa vila, xa que na maioría das vilas hai lugares que necesitan unha mellora; atópanse bancos rotos, paredes grafitadas de forma negativa, lousas rotas, prazas abandonadas...

Tedes a oportunidade de observas eses lugares e pensar formas de transformalo en algo máis bonito e útil. Imos ó choio!

## Lectura facilitada

É o momento de investigar a vosa vila e reflexionar:

Que espazos se poden mellorar?

En Galicia é habitual que determinados espazos se vexan descoidados ou afectados polo chamado "feísmo".

Existen diferentes tipos de intervencións: murais, graffiti, etc,

e diferentes técnicas para poder traballar este tipo de intervencións.

Faredes un percorrido pola vosa vila, na busca de bancos rotos, paredes grafitadas de forma negativa, lousas rotas, prazas abandonadas...

Tedes a oportunidade de observar eses lugares e pensar formas de transformalo en algo máis bonito e útil.

Imos o choio!

## Audio

audio/wav

# Percorrendo a vila

Agora chegou o momento de busca e investigación:

Obxectivo | O voso obxectivo nesta fase é que realicedes unha busca de espazos urbanos ou obxectos urbanos que se atopen deteriorados ou en bo estado. É dicir, desperfectos que haxa na vosa vila, ou intervencións feitas por algún artista que contribúe a mellorar as condicións e o aspecto da vila. Para iso, podedes buscar pequenos desperfectos polo voso centro, ou fóra del, no percorrido que facedes habitualmente para vir o instituto.
Misión | A vosa misión é fotografar eses espazos, tanto as intervencións que atopedes en bo estado (murais, graffiti, pequenos debuxos...), ou desperfectos ou áreas deterioradas que se podan mellorar.

## Audio

audio/wav

# Espazos deteriorados

# Espazos intervidos

Licenciado baixo a Licenza Creative Commons Atribución Non-comercial Compartir igual 3.0

Creado con eXeLearning (Ventana nueva)